Johane 19:38 ya re Josefa e ne “e le morutwa wa ga Jesu mme a loba seno ka ntlha ya go bo a boifa Bajuda.” Josefa o ne a tshaba eng? O ne a itse gore Bajuda ba ne ba tlhoile Jesu le gore ba ne ba ikemiseditse gore mongwe le mongwe yo o dumelang mo go Jesu, ba mo leleke mo sinagogeng. (Joh. 7:45-49; 9:22) Fa motho a ne a lelekwa mo sinagogeng, o ne a sotliwa ka mafoko, a itlhokomolosiwa e bile Bajuda ba bangwe ba ne ba sa mo tshware sentle. Ke ka moo, Josefa a neng a okaoka go ba bolelela gore o dumela mo go Jesu. Fa a ne a ka ba bolelela, o ne a ka latlhegelwa ke maemo a gagwe le tiro. Lokwalopaka lwa Katoliki lwa La Civiltà Cattolica lo bolela jaana: “Sebeso ga se fela selo sa konokono sa moago wa kereke mme gape ke selo sa konokono mo Kerekeng e e tshelang.” Le fa go ntse jalo, Jesu Keresete ga a ka a tlhoma le fa e le moletlo o le mongwe wa bodumedi o o neng o tshwanetse go dirwa mo sebesong; e bile ga a ka a laela barutwa ba gagwe gore ba dire meletlo ba dirisa sebeso. Fa Jesu a ne a bua ka sebeso mo go Mathaio 5:23, 24 le go sele o ne a bua ka ditiro tsa bodumedi tse di dirwang ke Bajuda, mme ga a bontshe gore balatedi ba gagwe ba tshwanetse go obamela Modimo ba dirisa sebeso.